Diari Oficial de la Generalitat Valenciana


Sumari del DOGV 5128, del 04-11-2005 (2005/11847)

RESOLUCIÓ de 15 de setembre de 2005, del conseller d'Empresa, Universitat i Ciència, per la qual s'autoritza la posada en funcionament d'ensenyaments conduents a l'obtenció de títols oficials en la Universitat Jaume I de Castelló.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5128

Data del DOGV
:   04-11-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/11206


Data del document
:   15-09-2005

Organisme emissor
:   Conselleria d'Empresa, Universitat i Ciència

Tipus de document
:   Resolució

Correcció d'errades

 Descriptors 

:   * Universitat Jaume I
    * títol d'estudis
    * universitat
    * legislació

RESOLUCIÓ de 15 de setembre del 2005, del conseller d'Empresa, Universitat i Ciència, per la qual s'autoritza la posada en funcionament d'ensenyaments conduents a l'obtenció de títols oficials en la Universitat Jaume I de Castelló. [2005/11458]
  
El Decret 214/2004, de 8 d'octubre, del Consell de la Generalitat, autoritzà l'ampliació d'ensenyaments en la Universitat Jaume I de Castelló, per a implantar els ensenyaments universitaris conduents a l'obtenció del títol oficial d'Arquitecte Tècnic i de Llicenciat en Comunicació Audiovisual.
  
Per mitjà d'acord del Consell de Coordinació Universitària de 15 de desembre del 2004, s'homologuen els plans d'estudis conduents a l'obtenció dels títols d'Arquitecte Tècnic i Llicenciat en Comunicació Audiovisual.
  
Per mitjà d'acords del Consell de Ministres de 13 de maig del 2005 i de 27 de maig del 2005, s'homologuen els títols de Llicenciat en Comunicació Audiovisual i Arquitecte Tècnic respectivament. I es publiquen posteriorment els plans d'estudis corresponents en el Boletín Oficial del Estado per Resolució de 12 de juliol del 2005 de la Universitat Jaume I de Castelló.
  
De conformitat amb el que disposen l'article 35 apartat 4 de la Llei Orgànica 6/2001, de 21 de desembre, d'Universitats; l'article 16 apartat 4 del Reial Decret 557/1991, de 12 d'abril, sobre creació i reconeixement d'universitats i centres universitaris, i en l'exercici de les atribucions que em conferix l'article 35 de la Llei de Govern Valencià, resolc:
  
Primer
  
Autoritzar a la Universitat Jaume I de Castelló la posada en funcionament dels ensenyaments conduents a l'obtenció del títol oficial d'Arquitecte Tècnic, de l'Escola Superior de Tecnologia i Ciències Experimentals.
  
Segon
  
Autoritzar a la Universitat Jaume I de Castelló la posada en funcionament dels ensenyaments conduents a l'obtenció del títol oficial de Llicenciat en Comunicació Audiovisual, de la Facultat de Ciències Humanes i Socials.
  
Tercer
  
D'acord amb l'apartat 5 de l'article 35 de la Llei Orgànica 6/2001, de 21 de desembre, d'Universitats, transcorregut el període d'implantació dels plans d'estudis autoritzats, la Universitat Jaume I de Castelló haurà de sotmetre a avaluació de l'Agència Nacional d'Avaluació de la Qualitat i Acreditació el desplegament efectiu dels corresponents ensenyaments.
  
DisposiciÓ final Única
  
La present resolució tindrà efectes l'endemà de la seua publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició, o bé es podrà plantejar directament recurs contenciós administratiu, en els terminis i davant l'òrgan que s'indiquen a continuació:
  
a) El recurs de reposició haurà d'interposar-se davant del conseller d'Empresa, Universitat i Ciència en el termini d'un mes, comptador des de l'endemà de la seua publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la seua publicació.
  
València, 15 de setembre 2005.- El conseller d'Empresa, Universitat i Ciència: Justo Nieto Nieto.